گواتمالادا کئچیریلن پرزیدنت سئچیمی‌نین ایکینجی توروندا، اعتبارلی سس‌لرین یوزده 58ینی آلان آلخاندرو خیاماتی، اؤلکه‌نین 51 ینجی دولت باشقانی اولا‌جاق.
یوکسک سئچیم محکمه‌سی‌نین (TSE) آچیقلادیغی سئچیم نتیجه‌لرینه گؤره، واموس پارتیسی لیدری آلخاندرو خیاماتی سئچیمین ایکینجی توروندا اعتبارلی سس‌لرین یوزده 58.8 ینی قازاندی.
قاتیلیم نیسبتی‌نین تخمینن یوزده 41 ده قالدیغی سئچیم‌لرده، آلخاندرو خیاماتی‌نین رقیبی اومود بیرلیگی پارتیسی‌نین لیدری ساندرا تورس ایسه یوزده 41 سس آلدی.
اؤلکه‌ده 16 ژوئیه ده تشکیل ائدیلن ایلک سئچیمده تورس‌ین گئری‌سینده قالان آلخاندرو خیاماتی، ایکینجی توردا قالیب اولدو.
اوّلکی سئچیم‌لرده 3 فرق‌لی پارتیدن نامیزد اولان آنجاق ایلک دفعه پرزیدنت وظیفه‌سینه گلن 63 یاشین‌داکی خیاماتی، 14 ژانویه 2020 ده پرزیدنتلیک آندی ائده‌رک اؤلکه‌نین 51. دولت باشقانی اولا‌راق وظیفه‌یه باشلایا‌جاق.
آلخاندرو خیاماتی، سئچیم نتیجه‌لری‌نین آچیقلانماسی‌نین آردین‌دان ائتدیگی آچیقلامادا،
منیم اوچون تواضعکار گواتمالا وطنداشی اوچون اؤلکه‌نین دولت باشقانی اولماق چوخ بؤیوک بیر غورور اولا‌جاق. ایفاده‌سینی ایستیفاده ائتدی.
خالقا یاخین بیر دولت باشقانی اولاجاغینی وورغولایان آلخاندرو خیاماتی، توپلوملا ایچ-ایچه، اؤلکه‌میزین یئنی‌دن اینشاسی اوچون نه ائتمه‌سی لازیم اولدوغونو بیلن، قوطوبلاشمیش بیر اؤلکه حالینا گلدیگیمیزی فرق ائدن بیر دولت باشقانی گؤره‌جک‌لر. آرتیق بایراق‌لاری و ایدئولوژی‌لری بیر کنارا قویوب یالنیز فرق‌لی بیر گواتمالا اینشا ائتمه‌نین واختی‌دیر. دئیه دانیشدی.
